Frusciante utiliza una variedat vocal en as suyas álbumes en solitario que van dende os chillidos d'os discos Niandra Lades and Usually Just a #T-Shirt y Smile from the Streets You Hold dica estilos mas convencionals presents en a resta d'as gravacions d'o guitarrista. Con os Ret Hot Chili Peppers, utiliza una voz en falsetto (contratenor) en os coros d'as cancions, que emplegó por primera vegada en Blood Sugar Sex Magik. Seguntes as suyas declaracions, desfruta con o suyo paper de corista en a banda, y creye que os coros son una forma real d'arte. Manimenos a suya labor con os Ret Hot Chili Peppers, Frusciante creye que o suyo treballo en solitario ha de remanir separau d'o suyo treballo con a banda. Dentro d'ell, Frusciante reconoixe que o suyo anterior uso de drogas aumentó a suya inspiración: «Sí, pero no ye o solo modo de connectar con iste mundo, i hai atras trazas, como que a meditación, o yoga y a purificación d'o cuerpo. Cudiando-te, fendo exercicio, puetz aconseguir connexión con seres d'atras dimensions, cal mantener a mente ubierta y o cuerpo saludable. O placer que siento bebendo hierbas, cava y valeriana, ye millor que o que he sentiu nunca prenendo drogas, que ye como ficar una quimica innecesaria en o mío cuerpo».